Deg 1934, ihi, i d-yuɣal ɣer Uẓru, d argaz izemren i yiman-is, yuɣal ɣer yemma-s d watmaten-is d yessetma-s, yenna-asen ad as-d-afen tameṭṭut, yuɣ lḥal d netta i d-yufan tin yebɣa, isem-is -is Faṭima At Caɛban. Zzwaǧ-nni yella-d s lebɣi n yemma-s akked lebɣi-ines netta. Maca ur iɛeṭṭel ara, bdan iɣeblan di twacult. Dehbia At Salah, tuɣal tewɛer aṭas i teslatin-is, yezga gar-asent umennuɣ. Belɛid, akken kan, yebda yettissin tameṭṭut-is, zzwaǧnsen yebda yettismum. Talalit n uqcic Remḍan, d tamentilt s wayes yetthedden, i kra n lweqt, zzwaǧ-nsen; maca, Belɛid war axeddim, amennuɣ gar yemma-s d tmeṭṭut-is, yettzid. Tuɣal